open-index/open-wikipedia-markdown huggingface dataset:
ერსინეკის ციხე

**ერსინეკის ციხე** — არქიტექტურული ძეგლი, ციხესიმაგრე თურქეთის რესპუბლიკაში, ერზურუმის ილის (პროვინცია), შენქაიის ილჩეში (რაიონი), სოფელ აქშარში. ერსინეკი ქალაქ ერზურუმიდან 175 კმ-ის, ხოლო შენქაიიდან 33 კმ-ის დაშორებით მდებარეობს. ციხის ადრინდელი სახელწოდება შემორჩენილია, როგორც ერსინეკის, ისე, არსენიკის ფორმით.

## ტოპონიმი 
ერსინეკი რუსულ რუკებსა და სტატისტიკურ კრებულებში არსენიაკის სახელით არის მოხსენიებული, ექვთიმე თაყაიშვილი, ასევე, არსენიაკს ეძახის, გურჯისტანის 1595 წლის დავთარში კი ყველგან არსენაკი წერია, აქედან გამომდინარე, სოფლის სახელწოდება არსენაკი უნდა იყოს, ხოლო არსენიაკი კი დამახინჯებული ფორმაა.

## ციხის აღწერა 
ერსინეკის ციხე ორმანლის სამხრეთ-აღმოსავლეთით მდებარეობს. ციხე ჩრდილოეთის მხარეს ერზურუმ-არტაანის გზას უყურებს. იგი თავის დროზე იქ არსებულ დასახლებულ პუნქტებსა და გზებს აკონტროლებდა. ასევე მას სიგნალის გადაცემის ფუნქციაც ექნებოდა.

ერსენიკეს ციხეს მოკლე აღწერილობას გვთავაზობს  ექვთიმე თაყაიშვილი, მას აღნიშნული სოფელი და მასთან არსებული ციხე 1907 წელს მოინახულა იგი აღნიშნავს რომ: იქვე აღნიშნავს, რომ ციხის სიახლოვეს კლდეების ქვეშ ორმოა, სადაც ჯვრის გამოსახულებიანი უზარმაზარი ქვა ყოფილა, რომელზეც წარწერაც ყოფილა. დღეისთვის ეს ქვა აღარსად ჩანს. ხოლო თვითონ ერსინეკის ციხე თითქმის მთლიანად დანგრეულია, რთულია მისი მთლიანი გეგმის წაკითხვა.

## ისტორია 
ერსინეკის ციხე ტაო-კლარჯეთის სამთავროს თავდაცვის სისტემის ნაწილს წარმოადგენდა, განსაკუთრებით დავით III კურაპალატის მმართველობის დროს. ასევე, ერთიანი საქართველოს პერიოდშიც მას თავისი ფუნქცია უნდა ჰქონოდა. რაც გამოიხატებოდა, როგორც ადგილობრივი ადმინისტრაციიის განმტკიცების, ასევე, გზების დაცვის საქმეში და სხვ.

მოგვიანებით, სამცხე-საათაბაგოს სამხრეთი ტერიტორიის ოსმალების მიერ დაკავების შემდეგ, სოფელი ერსინეკი და ციხე, ოლთისის ლივაში უნდა ყოფილიყო გაერთიანებული

## ლიტერატურა 
* ტაო-კლარჯეთის ციხე-სიმაგრეები ტ. 3, თბ., 2020 ISBN 978-9941-9675-9-7
* ჯიქია ს., გურჯისტანის ვილაიეთის დიდი დავთარი, წ. III, თბ., 1958, გვ. 566
* თაყაიშვილი ე., არქეოლოგიური ექსპედიცია კოლა-ოლთისში და ჩანგლში 1907 წელს, პარიზი 1938, გვ. 34.
* გურჯისტანის ვილაიეთის დიდი დავთარი, წ. II, თბ. 1941, გვ. 347-349.

კატეგორია:თურქეთის ციხესიმაგრეები
გაეროს გენერალური ასამბლეის მეშვიდე საგანგებო რიგგარეშე სესია

**გაეროს გენერალური ასამბლეის მეშვიდე საგანგებო რიგგარეშე სესია** — მოიწვიეს პალესტინის საკითხის განსახლილველად. იგი ჩატარდა 1980 წელს, მოწვეული სენეგალის მიერ და იყო პირველი საგანგებო სესია, რომელიც განახლდა. (მეათე სესია გახდა მეორე, რომელიც განიხილავდა ასევე პალესტინის საკითხს.)

## იხილეთ აგრეთვე 
* გაეროს გენერალური ასამბლეის საგანგებო რიგგარეშე სესია

## რესურსები ინტერნეტში 
* გაეროს გენერალური ასამბლეის რეზოლუცია ES-7/2 (29 ივლისი, 1980)

## სქოლიო
კატეგორია:გაეროს გენერალური ასამბლეის საგანგებო რიგგარეშე სესიები
გლედვინ ჯები

**ჰუბერტ მაილს გლედვინ ჯები**, **1-ლი ბარონი გლედვინი**, მეტად ცნობილი როგორც —  **გლედვინ ჯები** (; დ. 25 აპრილი, 1900 — გ. 24 ოქტომბერი, 1996) — ბრიტანელი დიპლომატი, პოლიტიკური მოღვაწე და გაერთიანებული ერების ორგანიზაციის გენერალური მდივნის პირველი მოვალეობის შემსრულებელი.

## რესურსები ინტერნეტში
*

კატეგორია:დაბადებული 25 აპრილი
კატეგორია:დაბადებული 1900
კატეგორია:გარდაცვლილი 24 ოქტომბერი
კატეგორია:გარდაცვლილი 1996
კატეგორია:გაეროს გენერალური მდივნები
გაეროს გენერალური ასამბლეის სამოცდამეთვრამეტე სესია

**გაეროს გენერალური ასამბლეის სამოცდამეთვრამეტე სესია** — გაეროს გენერალური ასამბლეის მიმდინარე სესია, რომელიც გაიხსნა 2023 წლის 5 სექტემბერს. გენერალური ასამბლეის პრეზიდენტი ლათინური ამერიკისა და კარიბის ზღვის აუზის ჯგუფიდანაა.

## სესიის ორგანიზაცია 
### პრეზიდენტი 
2023 წლის 1 ივნისს, ტრინიდადი და ტობაგოს მუდმივი წარმომადგენელი გაეროში, დენის ფრენსისი, აირჩიეს გენერალური ასამბლეის პრეზიდენტის თანამდებობაზე.

### ვიცე-პრეზიდენტები 
გენერალურმა ასამბლეამ 78-ე სესიის ვიცე-პრეზიდენტებად აირჩია შემდეგი ქვეყნები:

გაეროს უშიშროების საბჭოს ხუთი მუდმივი წევრი :

* 
* 
* 
* 
* 

ასევე შემდეგი სახელმწიფოები:

* 
* 
* 
* 
* 
* 
* 
* 
* 
* 
* 
* 
* 
* 
* 
* 

### ზოგადი დებატები 
გენერალური ასამბლეის თითოეულ წევრს ეყოლება წარმომადგენელი, რომელიც ისაუბრებს მათ ქვეყანასთან დაკავშირებულ საკითხებსა და მომავალი წლის გეგმებზე. ეს არის წევრი ქვეყნების შესაძლებლობა დააფიქსირონ აზრი მათთვის მნიშვნელოვან საერთაშორისო საკითხებზე.

სიტყვით გამოსვლის უფლება ეძლევათ ჯერ წევრ სახელმწიფოებს, შემდეგ დამკვირვებელ სახელმწიფოებს და სუპრასახელმწიფოებრივ ორგანოებს. ნებისმიერ სხვა დამკვირვებელ სუბიექტს, სურვილის შემთხვევაში, ექნება შესაძლებლობა, ისაუბროს დებატების დასასრულს. 

გენერალური დებატების მოქმედი წესების მიხედვით, განცხადებები კეთდება არაბულ, ჩინურ, ინგლისურ, ფრანგულ, რუსულ ან ესპანურ ენაზე და ითარგმნება გაეროს თარჯიმნების მიერ. თითოეულ სპიკერს სთხოვენ, მიაწოდოს კონფერენციის ოფიცრებს თავისი განცხადებების 350 წინასწარი ეგზემპლარი, პოდიუმზე წარსადგენად და თარგმნის პროცესის გასამარტივებლად.

## სქოლიო 
კატეგორია:გაეროს გენერალური ასამბლეა
კატეგორია:გაეროს გენერალური ასამბლეის სესიები
ეფიმ ძიგანი

**ეფიმ ძიგანი** (; დ. 14 დეკემბერი, 1898, მოსკოვი — გ. 31 დეკემბერი, 1981, იქვე) — საბჭოთა და რუსი რეჟისორი, მსახიობი, სცენარისტი, პედაგოგი, პუბლიცისტი. საბჭოთა კავშირის სახალხო არტისტი (1969), სტალინური პრემიის ლაურეატი (1941).

## ბიოგრაფია
1923 წელს დაამთავრა ბორის ჩაიკოვსკის კინოსკოლა. 1924 წლიდან იყო მსახიობი, ოპერატორის თანაშემწე, რეჟისორის ასისტენტი სსრ კავშირის სხვადასხვა კინოსტუდიებში („ლენფილმი“, „სოვკინო“, „სახკინმრეწვი“, „ბელარუსფილმი“, „მოსფილმი“, „ყაზახფილმი“, „აზერბაიჯანფილმი“ და სხვა). რეჟისორობა „სახკინმრეწვში“ დაიწყო 1928 წელს, სადაც მიხეილ ჭიაურელთან ერთად გადაიღო ფილმი „პირველი კორნეტი სტრეშნიოვი“. 1929 წელს, ისევ „სახკინმრეწვში“, უკვე დამოუკიდებლად გადაიღო ფილმი „ომის ღმერთი“.

რეჟისორად მუშაობდა ასევე თეატრში. 1937 წლიდან იყო საკავშირო სახელმწიფო კინემატოგრაფიის ინსტიტუტის (ВГИК) პედაგოგი. 1943 წლიდან იყო სკკპ წევრი. 

## ფილმოგრაფია
### ფილმების დამდგმელი რეჟისორი
*1928 — „პირველი კორნეტი სტრეშნიოვი“ (რეჟ. მიხეილ ჭიაურელთან ერთად)
*1929 — „ომის ღმერთი“
*1930 — „სასამართლო უნდა გაგრძელდეს“ (რეჟ. ბ. შრეიბერთან ერთად)
*1932 — „ქალი“ (რეჟ. ბ. შრეიბერთან ერთად)
*1936 — „ჩვენ კრონშტადტიდან ვართ“
*1947 — „ფათალი-ხანი“
*1952 — „ჯამბული“
*1956 — „პროლოგი“
*1964 — „ჩაუქრობელი ცეცხლი“
*1930 — „ლითონის ნაკადი“
*1973 — „ჩრდილოეთში, სამხრეთში, აღმოსავლეთში, დასავლეთში“

მინი|200პქ|ეფიმ ძიგანის საფლავი ნოვოდევიჩის სასაფლაოზე
## ჯილდოები და აღიარება
* 1936 — ლენინის ორდენი
* 1958 — რსფსრ-ის ხელოვნების დამსახურებული მოღვაწე
* 1966 — რსფსრ-ის სახალხო არტისტი
* 1967 — შრომის წითელი დროშის ორდენი
* 1969 — სსრკ სახალხო არტისტი
* 1941 — სტალინური პრემია
* 1973 — შრომის წითელი დროშის ორდენი
* 1978 — ლენინის ორდენი
* 1978 — ოქტომბრის რევოლუციის ორდენი

## რესურსები ინტერნეტში 
* 
* Дзиган Ефим Львович (1898-1981) - кинорежиссер

კატეგორია:დაბადებული 14 დეკემბერი
კატეგორია:დაბადებული 1898
კატეგორია:გარდაცვლილი 31 ოქტომბერი
კატეგორია:გარდაცვლილი 1981
კატეგორია:საბჭოთა მსახიობები
კატეგორია:საბჭოთა კინორეჟისორები
კატეგორია:რუსი კინორეჟისორები
კატეგორია:საბჭოთა კავშირის კომუნისტური პარტიის წევრები
კატეგორია:სსრკ-ის სახალხო არტისტები
კატეგორია:რსფსრ-ის სახალხო არტისტები
კატეგორია:რსფსრ-ის ხელოვნების დამსახურებული მოღვაწეები
კატეგორია:სტალინური პრემიის ლაურეატები
კატეგორია:ლენინის ორდენის კავალრები
კატეგორია:ოქტომბრის რევოლუციის ორდენის კავალრები
კატეგორია:შრომის წითელი დროშის ორდენის კავალრები
კატეგორია:1941-1945 წლების დიდ სამამულო ომში მამაცური შრომისათვის მედლით დაჯილდოებულები
კატეგორია:მოსკოვში გარდაცვლილები
კატეგორია:ნოვოდევიჩიეს სასაფლაოზე დაკრძალულები
კატეგორია:მსახიობები ანბანის მიხედვით
კატეგორია:მოსკოვში დაბადებულები
ისლანდიის კოლონიზაცია

წელს]]
ზოგადად ითვლება, რომ **ისლანდიის კოლონიზაცია** დაიწყო IX საუკუნის მეორე ნახევარში, როდესაც ნორვეგიელი დევნილები გადასახლდნენ ატლანტის ოკეანის გასწვრივ. მიგრაციის მიზეზები გაურკვეველია, მოგვიანებით, შუა საუკუნეებში, თავად ისლანდიელები, მიზეზად ასახელებდნენ სამოქალაქო დაპირისპირებას (სავარაუდოდ სამოქალაქო ომს), რომელიც გამოიწვია ნორვეგიის მეფის, ჰარალდ I-ის უსაზღვრო ამბიციებმა, თუმცა თანამედროვე ისტორიკოსები ყურადღებას ამახვილებენ უფრო ღრმა ფაქტორებზე, როგორიცაა დასამუშავებლად ვარგისი მიწების ნაკლებობა სკანდინავიაში. დიდი ბრიტანეთისა და ირლანდიისაგან განსხვავებით, ისლანდია იყო დაუსახლებელი მიწა და აქ კოლონიზაცია არ გახდებოდა მეზობელ ქვეყნებთან დაპირისპირების მიზეზი.

არი თორგილსონის Landnámabók-ისა და Íslendingabók-ის საფუძველზე, ინფორმაცია მოიპოვება XII და XIII საუკუნეებით დათარიღებულ ისტორიებზე რომლებიც შეიცავს უამრავ დეტალს კოლონიების შესახებ, 870 და 874 წლები განიხილება როგორც კოლონიზაციის პირველი წლები. თუმცა, ეს წყაროები მეტწილად არასანდოა და კოლონიზაციის შესახებ მცდარ ინფორმაციას იძლევა, მათ მიერ მოწოდებულ დეტალები და ბოლო კვლევები კოლონიზაციაზე მეტად ფოკუსირებულია არქეოლოგიურ და გენეტიკურ მტკიცებულებებზე.

ტრადიციულად, ითვლება რომ ისლანდიის კოლონიზაციის პერიოდი 874-დან 930 წლამდე გაგრძელდა, ისლანდიის თანამეგობრობის ასამბლეა დაარსდა თინგველირის ეროვნულ პარკში. ამრიგად, ისლანდია არის ერთ-ერთი უკანასკნელი ტერიტორიაა, სადაც ადამიანები დასახლდნენ (მადაგასკარი და ახალი ზელანდია უკვე კოლონიზებულები იყვნენ, პირველი ათასწლეულის შუა ხანებში).

## ლიტერატურა
* Árni Daníel Júlíusson, Jón Ólafur Ísberg, Helgi Skúli Kjartansson *Íslenskur sögu atlas: 1. bindi: Frá öndverðu til 18. aldar* Almenna bókafélagið, Reykjavík 1989
* Byock, Jesse; *Medieval Iceland: Society, Sagas and Power*. University of California Press (1988)  
* 

## სქოლიო
კატეგორია:ისტორიული მიგრაციები
კატეგორია:ვიკინგები
აჰმად-შაჰ ბაჰადური

**აჰმად-შაჰ ბაჰადური** იგივე **მირზა აჰმად-შაჰი** (დ. 23 დეკემბერი, 1725, დელი — გ.  1775, მეჰრაული) — დიდ მოგოლთა იმპერიის მე-14 იმპერატორი 1748–1754 წლებში, მუჰამად-შაჰის ვაჟი.

## ბიოგრაფია
დაიბადა 1725 წლის 23 დეკემბერს, იმპერატორ მუჰამად-შაჰისა და ქუდსია ბეგუმის ოჯახში. 1748 წელს მამის გარდაცვალების შემდეგ ავიდა დიდ მოგოლთა საიმპერატორო ტახტზე. მასზე დიდ გავლენას ახდენდა საჭურისი, ნავაბ ბაჰადური. აჰმად-შაჰმა მარათებთან გაუთავებელი ომებით გადაღლილი და ნადირ-შაჰის გამანადგურებელი შემოსევებისგან საგრძნობლად დასუსტებული იმპერია ჩაიბარა. დიდ მოგოლთა ძველი დიდების დაბრუნების მიზნით გაატარა სამხედრო რეფორმები და მძლავრი აგრესია გამოავლინა მამამისის მმართველობის დროს აღზევებული დიდებულების წინააღმდეგ. ახლადწარმოქმნილ ინდურ სახელმწიფოებთან გააჩაღა ომები,  რომლებში დამარცხებამაც დიდ მოგოლთა ტერიტორიის კიდევ უფრო შემცირება და მარათების იმპერიის გაძლიერება გამოიწვია. აღსანიშნი იყო ინდოსტანის ნახევარკუნძულზე ბრიტანელთა გავლენის გაზრდაც.

აჰმად-შაჰ ბაჰადურის უშედეგო და დამანგრეველი მმართველობით უკმაყოფილო მოსახლეობამ იმად ულ-მულქის მეთაურობით 1754 წელს დელიში არსებულ საიმპერატორო სასახლეს ალყა შემოარტყა და იმპერატორი ტახტიდან ჩამოაგდო. მათივე მხარდაჭერით იმპერატორის ტიტული მიიღო ჯაჰანდარ-შაჰის ვაჟმა, ალამგირ II-მ. ახალი მონარქის ბრძანებით აჰმად-შაჰი გამოკეტეს სალიმგარჰის ციხესიმაგრეში, სადაც ცხოვრების დარჩენილი წლების გატარება მოუწია. გარდაიცვალა 1775 წელს, დაკრძალეს მეჰრაულიში.

## იხილეთ აგრეთვე
* დიდ მოგოლთა იმპერია
* დიდ მოგოლთა იმპერატორების სია

## ლიტერატურა
*К. Рыжов. «Все монархи мира. Мусульманский восток 15-20 вв.», Москва, «Вече», 2004 г.
*N. N. Haidar and M. Sardar, Sultans of Deccan India, 1500-1700, The Metropolitan Museum of Art, NY, 2015, p. 336

## სქოლიო
კატეგორია:დიდ მოგოლთა იმპერატორები
კატეგორია:თემურიდები
კატეგორია:დაბადებული 1725
კატეგორია:დაბადებული 23 დეკემბერი
კატეგორია:გარდაცვლილი 1775
კატეგორია:დამხობილი მონარქები
Voulez-Vous (სიმღერა)

'*„*Voulez-Vous*“*' (ფრანგულად — „გინდა?“, ) — შვედური ჯგუფის, ABBA-ს 1979 წლის სიმღერა. ტექსტის ავტორები და კომპოზიტორები არიან ბენი ანდერსონისა და ბიორნ ულვეუსი. წამყვანი ვოკალი გაინაწილეს აგნეტა ფელტსკუგმა და ანი-ფრიდ ლიუნგსტადმა. არის ჯგუფის 1979 წლის ამავე სახელწოდების ალბომის მეორე სიმღერა. დიდ ბრიტანეთსა და ირლანდიაში „*Voulez-Vous*“ გამოვიდა ორმაგ-A-მხრიანი სინგლის სახით, თუმცა სხვა თითქმის ყველგან ცალ-A-გვერდიანი იყო. ორმაგ-A-მხრიანი სინგლი, 2021 წლის სექტემბრის მდგომარეობით, ABBA-ს მე-13 საუკეთესო სიმღერაა დიდ ბრიტანეთში, როგორც სუფთა გაყიდვების, ისე ციფრული ნაკადების (სტრიმინგის) მხრივ.

სიმღერა ასევე შედის კომპილაციურ ალბომში „*Gold: Greatest Hits*“. 1992 წელს ალბომის პირველად გამოსვლის დროს სიმღერა წარმოდგენილი იყო როგორც 4:21 წთ-იანი დამუშავებული ვერსია, 1999 წლის გამოცემაში კი სრული, 5:09 წთ-იანი ვერსიის სახით შედის. „*Voulez-Vous*“ 1992 წელს სინგლის სახით ხელახლა გამოუშვეს „*Gold: Greatest Hits*“-ის გაყიდვების ხელის შეწყობისთვის. „*Voulez-Vous*“ არის ABBA-ს ერთადერთი სიმღერა, რომელიც ოფიციალურად გამოვიდა გაფართოებული საცეკვაო რემიქსის სახით — თუმცა როგორც სარეკლამო რგოლი. Atlantic Records-ის მიერ 1979 წელს შეერთებულ შტატებში 12-დუიმიანი სინგლის სახით გამოშვებული ორმაგ-A-მხრიანი 6:07 წთ-იანი ვერსია შეტანილი იყო 2001 წლის კომპილაციურ ალბომში „*The Definitive Collection*“ (როგორც ბონუსი).

მელოდიის იდეა დაიბადა ბაჰამის კუნძულებზე შემოქმედებითი მოგზაურობის დროს და რადგანაც მაიამისთან იყვნენ ახლოს, აკომპანიმენტის ფონოგრამა ჩაწერეს Criteria Studios-ში დისკოჯგუფ Foxy-ის წევრებთან ერთად. „*Voulez-Vous*“ არის ABBA-ს ერთადერთი სიმღერა (გარდა ცოცხალი ჩანაწერებისა), რომელიც შვედეთის ფარგლებს გარეთაა ჩაწერილი.

## შეფასება 
ჟურნალმა „ბილბორდმა“ „*Voulez-Vous*“ ABBA-ს ერთ-ერთი „ყველაზე ენერგიულ სიმღერად“ მოიხსენია და აღნიშნა, რომ ის შეიცავს „ჟღერადობით თითქმის რუსულ მუსიკალურ აქცენტებს“. ჟურნალმა „*Cashbox*“-მა კი „ცოცხალი დისკოს რიტმის მქონე ევროპოპში დაბრუნებად“ შეაფასა და შეაქო ვოკალური შესრულება.

ABBA-ს სხვა ჰიტებთან (როგორც მანამდე, ისე მის შემდეგ გამოშვებულებთან) შედარებით, „*Voulez-Vous*“ არ მოჰყოლია ანალოგიური პოპულარობა. ბელგიაში ჩარტების სათავეში მოექცა, თუმცა დიდ ბრიტანეთში, ირლანდიასა და ნიდერლანდებში მე-3 ადგილს მიაღწია, საფრანგეთში, ესპანეთსა და შვეიცარიაში კი — მე-9-ს.

## სიმღერების სია 
* **7-დუიმიანი ვინილი** 

: A: „*Voulez-Vous*“
: B: „*Angeleyes*“

: A: „*Voulez-Vous*“
: B: „*Does Your Mother Know*“

* **1992 წლის ხელახალი CD-გამოცემა**

# „*Voulez Vous*“
# „*Summer Night City*“

## ჩარტები 
### ყოველკვირეული ჩარტები 
### წლის დასასრულის ჩარტები
## სერთიფიკატები და გაყიდვები 
## სქოლიო 
კატეგორია:1979 წლის სინგლები
კატეგორია:ABBA-ს სიმღერები
იანგული

**იანგული** (, ), *აიგული* (Айгуль) — მლაშე ტბა უკრაინაში, ყირიმის ავტონომიურ რესპუბლიკაში. სიგრძე 2,5 კმ, სიგანე 1,2 კმ, ფართობი 2,8 კმ², სიღრმე 0,15–0,8 მეტრი. ტბის ქვაბული ოვალური ფორმისაა, წაგრძელებულია ჩრდილო-დასავლეთიდან სამხრეთ-აღმოსავლეთისკენ. ნაპირები ციცაბოა, ჩრდილოეთ და ჩრდილო-აღმოსავლეთ ნაწილში მათი სიმაღლე 6–7 მეტრია. იკვებება მიწისქვეშა წყლებით, ატმოსფერული ნალექებითა და ზედაპირული ნაკადებით. მარილიანობა ზაფხულში 300–320‰-ა. თვითნალექი ტბაა, მარილის ფენის სისქე 10–15 მეტრს აღწევს.

## სქოლიო 
კატეგორია:უკრაინის ტბები
კატეგორია:ტბები ანბანის მიხედვით
ლიანა მიქაშავიძე

**ლიანა მიქაშავიძე** (დ. 28 სექტემბერი, 1939, თბილისი, საქართველოს სსრ) — ქართველი თეატრის მსახიობი. საქართველოს დამსახურებული არტისტი, აფხაზეთის დამსახურებული არტისტი. კონსტანტინე გამსახურდიას სახელობის სოხუმის სახელმწიფო დრამატული თეატრის მსახიობი.

## ბიოგრაფია
დაიბადა 1939 წლის 28 სექტემბერს ქალაქ თბილისში. დაამთავრა სოხუმის პედაგოგიური ინსტიტუტი. წლების განმავლობაში იყო აფხაზეთის ქალთა საბჭოს წევრი თბილისში და ქალაქის საბჭოს დეპუტატი სოხუმში. აფხაზეთის ომის პირველი დღიდან იყო დაჭრილ მეომართა დახმარებისა და ხსნის კომიტეტის წევრი. დაჯილდოებულია ღირსების მედლით, ქართულ კულტურაში შეტანილი წვლილისათვის მინიჭებული აქვს „მოამაგე“-ს წოდება.

შესრულებული აქვს როლები: ლელა („მთაში ნათქვამი“), მზევინარი („მოკვეთილი“), ფლორელა („ცეკვის მასწავლებელი“), ჯები ედოლბორტი („მარიამ ტიუდორი“), დედოფალი („სამი მუშკეტერი“), ეკა შერვაშიძე („ჰაკი აძბა“), დარეჯანი („მარიამ დედოფალი“), ნუციკო („სანამ ურემი გადაბრუნდება“), ანიკო („მარადისობის კანონი“), პეპენელა („მილიონრები“) და სხვა.

## რესურსები ინტერნეტში
*ლიანა მიქაშავიძე 

კატეგორია:დაბადებული 28 დეკემბერი
კატეგორია:დაბადებული 1939
კატეგორია:თბილისში დაბადებულები
კატეგორია:ქართველი მსახიობები
კატეგორია:საქართველოს სსრ-ის დამსახურებული არტისტები
აიგულის ტბა

**აიგულის ტბა** (), *დიდი აიგულის ტბა* (Велике Айгульське озеро) — მლაშე ტბა უკრაინაში, ყირიმის ავტონომიურ რესპუბლიკაში. სიგრძე 18 კმ, სიგანე 4,5 კმ, ფართობი 37 კმ², სიღრმე 0,1–0,3 მეტრი. ნაპირები, გარდა სამხრეთისა, 5–12 მეტრის სიმაღლისაა. ტბაში მრავალი მცირე ზომის კუნძულია. იკვებება ფსკერული წყაროებით, ატმოსფერული ნალექებითა და ზედაპირული ნაკადებით. წლის განმავლობაში მარილიანობა მერყეობს 140–220‰-ს შორის. ფსკერი დაფარულია 8–9 მეტრის სისქის ლამით. აიგულის ტბას იყენებენ სივაშის ყურიდან ამოქაჩული მარილ-პეჟოს შესანახად.

## სქოლიო 
კატეგორია:უკრაინის ტბები
კატეგორია:ტბები ანბანის მიხედვით
დურგლიშვილი

საკუთარი სახელი **დურგლიშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ვაჟა დურგლიშვილი — კომპოზიტორი
* მერაბ დურგლიშვილი — ფერმწერი, დიზაინერი
* რატი დურგლიშვილი — საესტრადო მომღერალი

კატეგორია:ქართული გვარები
აქთაშის ტბა

**აქთაშის ტბა** (, ) — მლაშე ტბა უკრაინაში, ყირიმის ავტონომიურ რესპუბლიკაში. აზოვის ზღვისგან დაშორებულია 1 კმ- მდე სიგანის მინაყარით. სიგრძე 8 კმ, სიგანე 3,5 კმ, ფართობი 26,8 კმ², სიღრმე 0,1 მ. ტბის ქვაბული გადაჭიმულია ჩრდილო-აღმოსავლეთიდან სამხრეთ-დასავლეთისკენ. ნაპირები მაღალი და ციცაბოა. იკვებება ზღვის წყლების ინფილტრაციის ხარჯზე და მიწისქვეშა მინერალიზებული წყლებით. წყალი ქლორ-ნატრიუმიანი ტიპისაა. მარილ-პეჟოს მინერალიზაცია სეზონის მიხედვით იცვლება 110-დან 310‰-მდე, მაქსიმალური დონე აგვისტო-სექტემბერშია, მინიმალური მაის-მარტში. წლის ბოლოსკენ ტბა ზოგჯერ შრება, ფსკერზე წარმოიქმნება მარილის ფენა. გამტკნარებულ ნაწილებში გავრცელებულია წყლის მცენარეულობა.

## სქოლიო 
კატეგორია:უკრაინის ტბები
კატეგორია:ტბები ანბანის მიხედვით
ედილაშვილი

საკუთარი სახელი **ედილაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ვახტანგ ედილაშვილი — გეოლოგი
* ზაქარია ედილაშვილი — საზოგადო მოღვაწე, პუბლიცისტი, ექიმი-ვეტერინარი
* ირაკლი ედილაშვილი — ქიმიკოსი

კატეგორია:ქართული გვარები
ედიშერაშვილი

საკუთარი სახელი **ედიშერაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* გიორგი ედიშერაშვილი — სპორტსმენი (თავისუფალი ჭიდაობა)
* თათული ედიშერაშვილი — თეატრისა და კინოს მსახიობი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
აკიფ ასკაროვი

**აკიფ იზათულა ოღლუ ასკაროვი** (; დ. 1 მაისი, 1940, ნახიჩევანი) — აზერბაიჯანელი მოქანდაკე, აზერბაიჯანის სახალხო მხატვარი (2018), აზერბაიჯანის ხელოვნების დამსახურებული მუშაკი (2002), აზერბაიჯანის სახელმწიფო სამხატვრო აკადემიის პროფესორი. 

## ბიოგრაფია 
აკიფ ასკაროვი დაიბადა 1940 წლის 16 იანვარს ქალაქ ნახიჩევანში. საშუალო სკოლაში დამთავრების შემდეგ ბაქოში ჩავიდა. 1958 წელს ჩაირიცხა აზიმ აზიმზადეს სახელობის სამხატვრო სკოლაში.

1963 წელს კოლეჯის დამთავრების შემდეგ ასკაროვი გაემგზავრა ლენინგრადში და ჩაირიცხა რეპინის სახელობის ფერწერის, ქანდაკებისა და არქიტექტურის ინსტიტუტში.

ინსტიტუტის დამთავრების შემდეგ ასკაროვი დაბრუნდა ბაქოში. მიიღეს სსრკ სამხატვრო აკადემიის შემოქმედებით სახელოსნოში, სადაც ის სახელმწიფო შეკვეთებს ახორციელებდა რესპუბლიკის სამხატვრო ფონდის ხაზით.

1997 წელს მოქანდაკის პერსონალური გამოფენა გაიმართა ბაქოში.

2018 წლის 27 მაისს მიენიჭა აზერბაიჯანის სახალხო მხატვრის წოდება.

ბაქოში დგას აკიფ ასკაროვის ცნობილი ნამუშევრები: იუსიფ მამედალიევის და ბულბულის ქანდაკებები.

## რესურსები ინტერნეტში
* 

## სქოლიო
კატეგორია:დაბადებული 1 მაისი
კატეგორია:დაბადებული 1940
კატეგორია:გარდაცვლილი 18 ნოემბერი
კატეგორია:გარდაცვლილი 2023
კატეგორია:აზერბაიჯანელი მხატვრები
კატეგორია:აზერბაიჯანის ხელოვნების დამსახურებული მუშაკები
კატეგორია:მხატვრები ანბანის მიხედვით
კატეგორია:ბაქოში გარდაცვლილები
არიფ გაზიევი

**არიფ გაზიევი** (, დ. 1 თებერვალი, 1937, ერევანი - გ. 3 სექტემბერი, 2021, ბაქო) — აზერბაიჯანელი მხატვარი და მოქანდაკე, აზერბაიჯანის სახელმწიფო სამხატვრო აკადემიის მასწავლებელი. აზერბაიჯანის სახალხო არტისტი (2018).

## ბიოგრაფია 
არიფ გაზიევი დაიბადა 1937 წლის 2 იანვარს ერევანში. დაამთავრა ბაქოს აზიმ აზიმზადეს სახელობის სამხატვრო სკოლა და მოსკოვის სურიკოვის სახელობის სამხატვრო ინსტიტუტი (1965წ). განათლების მიღებიდან რამდენიმე ხნის შემდეგ აზერბაიჯანის ხელოვნების უნივერსიტეტში დაიწყო მუშაობა მასწავლებლად.

ავტორია სხვადასხვა ჟანრსა და თემატიკაში შექმნილი ნაწარმოებების, როგორიცაა „ბაბეკი“, „ჰუსეინ ჯავიდის ბიუსტი“, „კავკასიის არწივები“, „ომი“ და ა.შ. 1957 წლიდან რესპუბლიკური, საკავშირო და საერთაშორისო გამოფენების მონაწილე იყო. მისი ნამუშევრები ინახება სხვადასხვა მუზეუმებში, ასევე კერძო. კოლექციები აშშ-ში, გერმანიაში, ავსტრიასა და თურქეთში.
გარდაიცვალა 2021 წლის 3 სექტემბერს.

## სქოლიო
კატეგორია:აზერბაიჯანელი მხატვრები
კატეგორია:მხატვრები ანბანის მიხედვით
კატეგორია:ბაქოში გარდაცვლილები
კატეგორია:ერევანში დაბადებულები
ვარდანაშვილი

საკუთარი სახელი **ვარდანაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* გიორგი ვარდანაშვილი — იურისტი, პოლიტიკოსი
* თინათინ ვარდანაშვილი — მსახიობი, გეოფიზიკოსი

კატეგორია:ქართული გვარები
თენგიზ გოშაძე

**თენგიზ გოშაძე** (დ. 24 მაისი, 1926, თბილისი — გ. 6 აპრილი, 2014, იქვე) — ქართველი რეჟისორი და სცენარისტი. საქართველოს კინემატოგრაფისტთა შემოქმედებითი კავშირის წევრი.

## ბიოგრაფია
1947 წელს დაამთავრა „თბილისის კინოსტუდიასთან“ არსებული კინომსახიობთა სკოლა. 1951-1955 წლებში სწავლობდა თბილისის სახელმწიფო პედაგოგიურ ინსტიტუტში. 1965 წელს დაამთავრა შოთა რუსთაველის სახელობის თეატრალური ინსტიტუტის სარეჟისორო ფაკულტეტი.

1951 წლიდან იყო რეჟისორის ასისტენტი ფილმებზე: „მწვერვალთა დამპყრობნი“, „ისინი ჩამოვიდნენ მთიდან“, „ჭრიჭინა“, „ბაში-აჩუკი“, „მანანა“, „ორი ოჯახი“. 1976 წლიდან რუსთაველის სახელობის თეატრალური ინსტიტუტის კინემატოგრაფიის ფაკულტეტის სამსახიობო ოსტატობის პედაგოგია. ავტორია წიგნებისა და პუბლიცისტური სტატიების ხელოვნების ნიმუშების შესახებ. აქვეყნებდა პუბლიცისტურ წერილებს პერიოდულ გამოცემებში. დამდგმელი რეჟისორია ფილმებისა: „ბიჭი და ძაღლი“ (მოკლემეტრაჟიანი, 1964), „წყალდიდობა“ (1970), „მოხუცი მემანქანე“ (1981); სცენარის ავტორია ფილმებისა: „წყალდიდობა“ (1970), „მოხუცი მემანქანე“ (1981).

## რესურსები ინტერნეტში
*თენგიზ გოშაძე — ეროვნული ფილმოგრაფია
*

კატეგორია:დაბადებული  24 მაისი
კატეგორია:დაბადებული 1926
კატეგორია:გარდაცვლილი 6 აპრილი
კატეგორია:გარდაცვლილი 2014
კატეგორია:თბილისში დაბადებულები
კატეგორია:თბილისის თეატრისა და კინოს უნივერსიტეტის კურსდამთავრებულები
კატეგორია:ქართველი რეჟისორები
კატეგორია:ქართველი სცენარისტები
კატეგორია:საბჭოთა კინორეჟისორები
კატეგორია:მსახიობები ანბანის მიხედვით
ღვთის ძე

**ღვთის ძე ** — ტერმინი, რომელიც ებრაულ ბიბლიაში ღმერთთან განსაკუთრებული ურთიერთობის მქონე ადამიანის ერთ-ერთ აღმნიშვნელად გამოიყენება. გამოსვლაში, ისრაელიანებს ღვთის პირველ ძეს უწოდებენ. სოლომონს ასევე ჰქვია „ძე ღვთისა“.  ანგელოზებს, მართალ და ღვთისმოსავ კაცებს, და ისრაელის მეფეებს „ღვთის შვილებს“ უწოდებენ.

ქრისტიანული ბიბლიის ახალ აღთქმაში, „ძე ღვთისა“ ხშირად გამოიყენება იესოს მიმართ. იესოს ეწოდება „ღვთის ძე“ და მის მიმდევრებს „ქრისტიანები“. ეს ტერმინი მიუთითებს მის როლზე, როგორც მესიის, ანუ ქრისტეს, ღვთის მიერ არჩეული მეფის როლზე.  

ტერმინი „ღვთის ძე“ არ უნდა აგვერიოს ტერმინ „ძე ღმერთი“-ში (), ქრისტიანული თეოლოგიის, სამების მეორე პირში. სამების დოქტრინა გვაცნობს იესოს როგორც ძე ღმერთს, არსებითად იდენტურს, მაგრამ განსხვავებულ პიროვნებას მამა ღმერთისა და სულიწმინდა ღმერთისაგან (პირველ და მეორე სამების პირებისგან).

## ბაჰაიზმი 
ბაჰაიზმში, ტერმინი „ღვთის ძე“ გამოიყენება იესოს მიმართ, მაგრამ არ მიუთითებს ფიზიკურ ურთიერთობაზე იესოსა და ღმერთს შორის, მაგრამ სიმბოლურია და გამოიყენება სულიერად ძლიერ იესოსა და ღმერთის ურთიერთობის აღსანიშნავად ტერმინი მომდინარეობს ახალ აღთქმაში და ადრეულ ქრისტიანულ თეოლოგიაში რამდენჯერმე გამოყენების შედეგად. ეს ტერმინი გამოიყენება ოთხივე სახარებაში, „საქმე წმიდათა მოციქულთა“-ში და პავლესა და იოჰანინის ლიტერატურაში.

სხვა ინტერპრეტაცია მომდინარეობს წოდების იუდაური გაგებიდან, რომელიც ყველა დამიანს აღწერს, როგორც ღვთის ძეს. ძველი აღთქმის ნაწილებში, ისტორიული პიროვნებები როგორიცაა იაკობი და სოლომონი ასევე მოიხსენიებიან როგორც ღვთის შვილები, რაც გულისხმობს იმას რომ ისინი არიან ადამის შთამომავლები. ბიბლიის მკვლებარები იყენებენ ამ სახელწოდებას, იმისათვის რომ დაადასტურონ იესოს ჰუმანურობა, რომ ის არის ადამიანი და ასევე ღმერთი.

## ისლამი 
ისლამში, იესო ცნობილია როგორც *ისა იბნ მარიამი* (, იესო, მარიამის ძე) და გადმოცემულია, რომ ის არის წინასწარმეტყველი და მაცნე ღმერთის (ალაჰის) და ალ-მასიჰი, რომელიც არაბული ტერმინია მესიას (ქრისტეს) მაგივრად, რომელიც გამოგზავნილია ისრაელის შვილებისს წინამძღოლად ახალი გამოცხადებით, ალ-ინჯილი (არაბული "სახარება").

ისლამი უარყოფს ნათესაობას ღმერთსა და სხვა არსებას შორის, მათ შორის ძესაც. ამგვარად, ისლამი ურაყოფს იმ რწმენას რომ იესო არის ძე ღვთისა, თვით ღმერთი ან სხვა ღმერთი. როგორც ქრისტიანობაში, ისლამში წერია რომ იესოს არ ჰყავდა მიწიერი მამა. ისლამში ითვლება, რომ იესო დაიბადა ღმერთის ბრძანებით „იყავი“. ღმერთმა უბრძანა  ოესოს სული მარიამში და ასე იშვა იესო.

## იუდაიზმი 
მიუხედავად იმისა რომ ებრაულ ლიტერატურაში ზოგჯერ ვხვდებით მითითებებს „ღვთის შვილებზე“, „ღვთის ძეზე“ და „უფლის ძეზე“, ისინი არასოდეს მიგვითითებენ ღმერთის ფიზიკურ წარმოშობაზე. არსებობს ორი შემთვევა, როდესაც ებრაელ მეფეებს გადატანითი მნიშვნელობით ღმერთად მოიხსენიებენ. მეფე შედარებულია უზენაეს მეფე ღმერთთან. ეს ტერმინები ხშირად გამოიყენება ზოგადი გაგებით, როდესაც ებრაელ ხალხს მოიხსენიებდნენ, როგორც „უფლის, შენი ღმერთის შვილებს“.

## სქოლიო
კატეგორია:ტერმინები
ვალიშვილი

საკუთარი სახელი **ვალიშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ვლადიმერ ვალიშვილი — კინორეჟისორი, სცენარისტი
* ნოდარ ვალიშვილი — მეცნიერი მანქანათმშენებლობის დარგში
* ჯანო ვალიშვილი — ნევროლოგი

## იხილეთ აგრეთვე
* ვალიშვილები — გვარი საქართველოში

კატეგორია:ქართული გვარები
სუგოი

**სუგოი** (), *ბუქსუნდა*

## სქოლიო 
კატეგორია:მაგადანის ოლქის მდინარეები
კორკოდონი

**კორკოდონი** () — მდინარე რუსეთში, მაგადანის ოლქში. კოლიმის მარჯვენა შენაკადი. სიგრძე 476 კმ, აუზის ფართობი 42&nbsp;800 კმ². სათავეს იღებს კორკოდონის ქედიდან; მიედინება მასსა და მოლკატის ქედს შორის, ქვემო წელზე — ფართო და დაჭაობებულ ხეობაში. იკვებება თოვლისა და წვიმის წყლებით. იყინება ოქტომბერში, ლღვება მაისის ბოლოს. ძირითადი შენაკადია ბულუნი (მარჯვენა). იყენებენ ხე-ტყის დასაცურებლად.

## სქოლიო 
კატეგორია:მაგადანის ოლქის მდინარეები
საგილზაზი

**საგილზაზი** — სოფელი საქართველოში, ჯავის მუნიციპალიტეტში (კიროვის თემი). მდებარეობს მდინარე ჯეჯორის მარჯვენა ნაპირზე. ზღვის დონიდან 1617 მეტრი, ჯავიდან 40 კილომეტრი, ცხინვალიდან 60 კმ.

## ლიტერატურა
## სქოლიო
კატეგორია:საქართველოს ოკუპირებული სოფლები
რარო (ქეშელთის თემი)

**რარო** — სოფელი საქართველოში, ჯავის მუნიციპალიტეტში (ქეშელთა თემი). მდებარეობს ჯავის ქედის ჩრდილო-დასავლეთ კალთაზე, მდინარე ქეშელთას მარცხენა ნაპირზე. ზღვის დონიდან 1500 მეტრი, ჯავიდან 8 კილომეტრი.

## ლიტერატურა
## სქოლიო
კატეგორია:საქართველოს ოკუპირებული სოფლები
კატეგორია:ჯავის მუნიციპალიტეტის სოფლები
აბრაჰამ ვან ვიკევორტი

მინი|კასპარ ნეტშერის მიერ შესრულებული აბრაჰამ ვან ვიკევორტის პორტრეტი
**აბრაჰამ ვან ვიკევორტი** (დ. 24 დეკემბერი, 1606 – 23 თებერვალი, 1682) — ჰოლანდიელი დიპლომატი.

დაიბადა ამსტერდამში. მისი ძმა იყო იოკაიმ დე ვიკევორტი, რომელიც აგრეთვე დიპლომატიურ მოღვაწეობას ეწეოდა.

1626-1658 წლებში ფრანგულ სასამართლოში წარმოადგენდა ბრანდებურგს, თუმცა მოგვიანებით კარდინალმა ჯულიო მაზარინიმ წერილების საეჭვო მიმოცვლის გამო ციხეში გამოკეტა. ერთი წლის შემდეგ ვიკევორტი პატიმრობიდან გათავისუფლდება, დაენიშნა ფრანგული პენსია და ბრაუნშვაიგ-ლიუნებურგის საჰერცოგოს წარმომადგენლის რანგში დასახლებული იქნა ჰააგაში. 1675 წელს ჰოლანდიის მთავრობამ ციხეში ჩასვა ფრანგებთან მოღალატური ურთიერთობისთვის გამო. მას სამუდამო პატიმრობა მიუსაჯეს და ქონება ჩამოართვეს. თუმცა მოგვიანებით ვიკევორტი სელეში გაიქცა, სადაც გარდაიცვალა.

## რესურსები ინტერნეტში
* runeberg.org

კატეგორია:დაბადებული 1606
კატეგორია:გარდაცვლილი 1682
კატეგორია:ჰოლანდიელი დიპლომატები
ღვთის ძე (ქრისტიანობა)

**ღვთის ძე** — ტერმინი ქრისტიანობაში, რომელიც უკავშირდება იესოს, როგორც მამა ღმერთის ღვთაებრივი ძის სტატუსს. სამების ქრისტიანობაში, ასევე უკავშირდება მის სტატუსს, როგორც ძე ღმერთს, წმინდა სამების მეორე პიროვნებას(ღვთაებას) ან სამების ჰიპოსტასს.

ტერმინი მომდინარეობს რამდენინე გამოყენების შედეგად ახალ აღთქმისა და ადრეულ ქრისტიანულ თეოლოგიიდან. ტერმინებს "ღვთის ძე"-ს და "უფლის ძე"-ს ვხვდებით ძველი აღთქმის რამდენიმე ნაწილში.

## ძველი აღთქმის გამოყენება 
### დაბადება 
დაბადების წარღვნის თხრობის შესავალში, დაბადება 6:2 ეხება "ღმერთის შვილებს" რომლებიც ქორწინდებიან კაცის ასულებზე და გამოიყენება პოლითეიზმურ კონტექსტში ანგელოზების მიმართ.

### გამოსვლა 
გამოსვლა 4:22-ში, ისრაელებს, როგორც ხალხს, ღმერთი უწოდებს "ჩემს პირმშო შვილს", მხოლობითი ფორმის გამოყენებით.

### მეორე რჯული 
მეორე რჯულის ზოგიერთ ვერსიაში, მკვდარი ზღვის გრაგნილები ეხება ღმერთის ძეებს და არა ისრაელის ძეებს, რაც ალბათ უკავშირდება ანგელოზებს.

### ფსალმუნნი 
ფსალმუნნი 89:26-28-ში, დავითი ღმერთს თავის მამას უწოდებს. ღმერთი საპასუხოდ ეუბნება დავითს, რომ იგი გახდის დავითს თავის პირმშოსა და უმაღლეს მეფეს დედამიწაზე.

ფსამუნნი 82:1-8-ში, ბიბლიურ მსაჯულებს უწოდებენ ღმერთებს და ღვთის შვილებს.

### მეფეთა 
2 მეფეთა 7:13-16-ში, ღმერთი ჰპირდება დავითს თავის შთამომავლობასთან დაკავშირებით რომ "მე მამა ვიქნები მისთვის, ის კი შვილი იქნება ჩემთვის.", ეს პირობა ეხება მარადიულ მეფობას.

### ესაია 
ესაია 9:6-ში, მომავალ მეფეს ესალმებიან, ისე როგორც ფსალმუნების ნაწყვეტებშია. მსგავსად ფსალმუნნები 54:7-8-ისა იგი გადატანითი მნიშვნელობით შედარებულია უზენაეს მეფე ღმერთთან.

### იერემია 
იერემია 31:9-ში, ღმერთი თავის თავს ისრაელის მამად მოიხსენიებს, ეფრემს კი მის პირველ შვილად. ეფრემი იერემიაში ერთობლივად ეხება ჩრდილოეთ სამეფოს.

### აპოკრიფი 
#### სიბრძნე 
წიგნი სიბრძნისა მართალ ადამიანს უწოდებს ღვთის ძეს.

#### ეკლესიასტე 
ეკლესიასტე 4:10-ში, ებრაულ ტექსტში, ღმერთი ისეთ ადამიანებს უწოდებს თავის ძეს, რომელიც სამართლიანად იქცევა. ბერძნულ ტექსტში კი ოდნავ განსხვავებულად წერია; აქ, მათ ეწოდება "ძე უზენაესისა".

## თეოლოგიური განვითარება 
საუკუნეების განმავლობაში, თეოლოგიური განვითარება ღმერთის ძის კონცეფციისა, ურთიერთქმედებდა ქრისტოლოგიურ ელემენტებთან, როგორიცაა წინასწარი არსებობა ქრისტესი, კაცის ძისა, ჰიპოსტატური გაერთიანებისა და ა.შ.
ვარძელაშვილი

საკუთარი სახელი **ვარძელაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ალექსანდრე ვარძელაშვილი — ინჟინერი, პოლიტიკოსი
* ვლადიმერ ვარძელაშვილი — სახელმწიფო მოხელე
* ჟანეტა ვარძელაშვილი — ენათმეცნიერი

კატეგორია:ქართული გვარები
კფარ-აზა

**კფარ-აზა** () — კიბუცი ისრაელში, სამხრეთის რაიონის შაარ-ჰა-ნეგევის რეგიონულ საბჭოში. მდებარეობს ქალაქებს ნეთივოთსა და სდეროთს შორის, ქალაქ ღაზიდან 5 კმ-ში. 2021 წლის მონაცემებით კიბუცის მოსახლეობა შეადგენს 765 ადამიანს. 

## ისტორია
კიბუცი დააარსეს ეგვიპტიდან და მაროკოს ქალაქ ტანჟერიდან დაბრუნებულმა ებრაელებმა 1951 წლის აგვისტოში. 2023 წლის ხოცვა-ჟლეტამდე სოფელში 700-ზე მეტი რეზიდენტი ცხოვრობდა, რომლებსაც ჰქონდათ სკოლა და სინაგოგა. 

### 2023 წლის ხოცვა-ჟლეტა
2023 წლის 7 ოქტომბერს სამხრეთ ისრაელის 20-ზე მეტ ქალაქსა და კიბუცზე განხორციელებული მოულოდნელი თავდასხმის ფარგლებში, ჰამასის დაახლოებით 70-მა მებრძოლმა შეაღწია კფარ-აზაში, დახოცა მოსახლეობა და სოფელი ნანგრევებად აქცია. ჰამასის წევრებმა სოფელს ოთხი მხრიდან შეუტიეს. მათ ასაკისა და სქესის განურჩევლად დახოცეს მოსახლეობა, დაწვეს მანქანები და სახლები.  ისრაელის თავდაცვის ძალებმა კიბუცი 2023 წლის 11 ოქტომბერს გაათავისუფლეს.

## სქოლიო
კატეგორია:ისრაელის კიბუცები
საბჭოთა ისტორიული ენციკლოპედია

**საბჭოთა ისტორიული ენციკლოპედია** (; 1961 — 1976) — რუსული მრავალტომიანი საისტორიო-სამეცნიერო ცნობარი. წარმოადგენს 16-ტომეულს და მოიცავს 30 ათასამდე სტატიას (1-ლ ტომში მრავალტომეული წარმოდგენილია, როგორც 12-ტომიანი გამოცემა, დაახლოებით 25 ათასამდე სტატიით, ხოლო, მე-16 ტომის დასასრულს ინფორმაციის სახით დატოვებულია კომენტარი, რომ იგეგმებოდა დამატებითი ტომის გამოცემა სახელთა და საგნობრივი საძიებლით 100 ათასზე მეტი სახელის, ტერმინის, ცნებისათვის). გამოსცა „საბჭოთა ენციკლოპედიის“ მთავარმა სამეცნიერო რედაქციამ (მთავარი რედაქტორი — ევგენი ჟუკოვი).

შეიცავს სტატიებს სსრკ-სა და უცხო ქვეყნების ისტორიაზე, განსაკუთრებით თანამედროვე ისტორიაზე. ბევრ სტატიას ახლავს დეტალური ქრონოლოგია, რომელიც წარმოადგენს სსრკ-ს, საკავშირო რესპუბლიკებსა და უცხო ქვეყნებს მიძღვნილი სტატიების შემადგენელ ნაწილებს.

სტატიებს ახლავს სტატისტიკური ცხრილები, რუკები (ისტორიული, პოლიტიკური, ეთნოგრაფიული), დიაგრამები და ილუსტრაციები.

## სარედაქციო საბჭო 
**მთავარი რედაქტორი** — ე. ჟუკოვი 

**მთავარი სარედაქციო კოლეგიის წევრები**: ე. ბოლტინი, ვ. ვოლგინი, ე. ვოლინა (პასუხისმგებელი მდივანი), ბ. გაფუროვი, ა. გუბერი, ი. ზუტისი, ა. იოანისიანი, მ. კუზნეცოვი, პ. ლავროვი, ი. მინცი, გ. ობიჩკინი, ს. პოკროვსკი, ი. პოტეხინი, ა. სიდოროვი, ვ. სტრუვე, მ. ტიხომიროვი, ს. ტოკარევი, ვ. ხვოსტოვი.

## შემადგენლობა
## თარგმანი
„საბჭოთა ისტორიული ენციკლოპედია“ ჩინურად ითარგმნა სათაურით „მსოფლიო ისტორიის ენციკლოპედია“ (). ჩინური ერთტომეული ვერსია შედგება 9000-ზე მეტი სტატიისა და 3 800 000 იეროგლიფისგან. პროექტზე მუშაობაში მონაწილეობდა ორასზე მეტი რუსი სპეციალისტი ჩინეთის 15 უმაღლესი საგანმანათლებლო დაწესებულებიდან.

## იხილეთ აგრეთვე
* რუსეთის ისტორიული ენციკლოპედია

## ლიტერატურა
* Советская историческая энциклопедия: В 16 т. — М.: Государственное научное издательство «Советская энциклопедия», 1961—1976. // Сайт «Руниверс»

## სქოლიო
კატეგორია:ენციკლოპედიები რუსულ ენაზე
კატეგორია:სსრკ-ის ენციკლოპედიები
ფეხებზე დაკიდების ნატიფი ხელოვნება

„**ფეხებზე დაკიდების ნატიფი ხელოვნება: ბედნიერების მიღწევის პარადოქსები**“ — ამერიკელი ბლოგერისა და ავტორის, მარკ მენსონის 2016 წლის თვითდახმარების წიგნი. წიგნი მოიცავს მენსონის რწმენას, რომ ცხოვრებისეული ბრძოლები მას აზრს ანიჭებს და ამტკიცებს, რომ ტიპიური თვითდახმარების წიგნები გვთავაზობენ უაზრო პოზიტიურობას, რომელიც არც პრაქტიკულია და არც გამოსადეგი, რითაც არასწორად უახლოვდება იმ პრობლემებს, რომლებსაც ბევრი ადამიანი აწყდება. ეს იყო New York Times-ისა და Globe and Mail-ის ბესტსელერი.

## გამოშვების ისტორია
ფეხებზე დაკიდების ნატიფი ხელოვნება გამოქვეყნდა HarperOne-ის, HarperCollins Publishers-ის განყოფილების ანაბეჭდით და გამოვიდა 2016 წლის 13 სექტემბერს.
2019 წლის მაისში, წიგნის 8 მილიონზე მეტი ეგზემპლარი გაიყიდა.

## შინაარსი
წიგნი არის რეაქცია თვითდახმარების ინდუსტრიაზე და რასაც მენსონი ხედავდა, როგორც უგუნური პოზიტიურობის კულტურა, რომელიც არ არის პრაქტიკული ან გამოსადეგი ადამიანების უმეტესობისთვის. მენსონი იყენებს ბევრ საკუთარ პირად გამოცდილებას იმის საილუსტრაციოდ, თუ როგორ ანიჭებს მას ცხოვრებისეული ბრძოლები ხშირად უფრო მეტ მნიშვნელობას, რაც, მისი მტკიცებით, უკეთესი მიდგომაა, ვიდრე მუდმივი ბედნიერების მცდელობა.  მენსონის მიდგომა და წერის სტილი ზოგიერთმა კატეგორიულად დაასახელა, როგორც ზოგადი თვითდახმარების ინდუსტრიის საწინააღმდეგოდ, მისი იდეების საილუსტრაციოდ გამოიყენა უხეშ პატიოსნება და უხამსობა.

წიგნს აქვს ცხრა თავი. პირველი თავი, ნუ ცდილობ, დაარქვეს ჩარლზ ბუკოვსკის ფილოსოფიის გამო, რომელიც მთელი წიგნის მთავარი ინსპირაცია იყო.

## სქოლიო
კატეგორია:2016 წლის წიგნები
ლეილა ერაძე

**ლეილა უშანგის ასული ერაძე** (დ. 14 თებერვალი, 1933, თბილისი, — გ. 5 თებერვალი, 1998, იქვე) — ქართველი მთარგმნელი, მწერალი და პოეტი. 

დაიბადა ქალაქ თბილისში. დაამთავრა თბილისის სახელმწიფო უნივერსიტეტის აღმოსავლეთმცოდნეობის ფაკულტეტი 1953 წელს. 1995-1998 წლებში იყო საქართველოს საელჩოს პირველი მდივანი აზერბაიჯანში, ატაშე კულტურის საკითხებში, საქართველო-აზერბაიჯანის მეგობრობისა და თანამშრომლობის საზოგადოების ვიცე-პრეზიდენტი. მუშაობდა, შოთა რუსთაველის სახელობის ქართული ლიტერატურის ინსტიტუტში, საქართველოს ტელე-რადიო კომიტეტში, ჟურნალ „დილას“ რედაქციაში. იგი არის სამეცნიერო ნაშრომების, პოეტური და საბავშვო ლექსების კრებულების ავტორი. 

ლეილა ერაძის ლექსები ნათარგმნია აზერბაიჯანულ, რუსულ, იტალიურ და სლოვაკურ ენებზე. მან თარგმნა და ცალკე წიგნებად გამოსცა აზერბაიჯანელ ავტორთა - სამედ ვურღუნის, ნაბი ხაზრის, ნარიმან ჰასანზადეს, ისმაილ შიხლის, მირზა იბრაჰიმოვის და სხვა ოცდაათზე მეტი პოეტური და პროზაული ნაწარმოებები, რომანები. უმთავრესად თარგმნიდა აზერბაიჯანელ მწერალთა ლექსებს და მოთხრობებს. 1957 წელს წიგნად გამოსცა პირველი ნათრგმნი „აზერბაიჯანული მოთხრობები“. დაჯილდოვდა პენკლუბის საერთაშორისო ლიტერატურული პრემიით 1995 წელს, ხოლო 1996 წელს რასულ რზას სახელობის პრემიით. 

## რესურსები ინტერნეტში
## რესურსები ინტერნეტში
კატეგორია:დაბადებული 1933
კატეგორია:დაბადებული 14 თებერვალი
კატეგორია:გარდაცვლილი 1998
კატეგორია:გარდაცვლილი 5 თებერვალი
კატეგორია:ქართველი მთარგმნელები
კატეგორია:ქართველი ქალი მწერლები
კატეგორია:ქართველი პოეტები
კატეგორია:თბილისში დაბადებულები
ვანიშვილი

საკუთარი სახელი **ვანიშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* თეიმურაზ ვანიშვილი — სპორტსმენი (თავისუფალი ჭიდაობა)
* შალვა ვანიშვილი — იურისტი

კატეგორია:ქართული გვარები
ქეთინო დადიანი

**ქეთევან (ქეთინო) დადიანი** (დ. 22 აპრილი, 1958) — ქართველი ექიმი და მეცნიერი. 
დაიბადა ქალაქ ფოთში. დაამთავრა თბილისის სახელმწიფო სამედიცინო ინსტიტუტის ჰიგიენური ფაკულტეტი. 1983 წლიდან არის საქართველოს ჯანდაცვის სამინისტროს გ. ნათაძის სახელობის სანიტარიისა და ჰიგიენის სამეცნიერო კვლევითი ინსტიტუტის თანამშრომელი. ავტორია 8 სამეცნიერო ნაშრომის, რომლებიც ეხება მიკროტოქსინების პრობლემებს. მონაწილეობდა სოროსისა და მსოფლიო ბანკის მოპოვებულ გრანტებში. იგი მუშაობდა ჩიყვის პრევენციის პრობლემებზე. ასწავლის თბილისის სახელმწიფო სამედიცინო ინსტიტუტის სამკურნალო ფაკულტეტზე. ქეთევან დადიანი არის ექიმი–ჰიგიენისტი და მედიცინის მეცნიერებათა კანდიდატი. 

## ლიტერატურა
*თანამედროვე ქართველ მედიკოსთა ბიოგრაფიული ენციკლოპედია, თბ., 2000, გვ. 85

## რესურსები ინტერნეტში
კატეგორია:დაბადებული 1958
კატეგორია:დაბადებული 22 აპრილი
კატეგორია:ქართველი ექიმები
ლაშა გოცირიძე

**ლაშა გოცირიძე** (დ. 30 ოქტომბერი, 1975) — ქართველი ეკონომისტი. 

დაიბადა ქალაქ სოხუმში. 1997 წელს დაამთავრა თბილისის სახელმწიფო უნივერსიტეტის ეკონომიკის ფაკულტეტი. 1998-1999 წლებში იყო პარლამენტის საბიუჯეტო ოფისის წამყვანი სპეციალისტი. 2000-2003 წლებში კი საქართველოს ფინანსთა სამინისტროს განყოფილების უფროსის მოადგილე და დეპარტამენტის უფროსი. 2004 წელს შპს „საქართველოს რკინიგზის“ კორპორაციული მართვის დირექტორი, ხოლო 2004-2007 წლებიდან საქართველოს ფინანსთა მინისტრის პირველი მოადგილე. არის საქართველოს მუნიციპალური განვითარების ფონდის აღმასრულებელი დირექტორი 2007 წლიდან. 2009 წელს დაინიშნა საქართველოს რეგიონული განვითარებისა და ინფრასტრუქტურის სამინისტროს მინისტრის მოადგილედ. იყო აგრარული უნივერსიტეტის რექტორი 2016 წლამდე. ლაშა გოცირიძე არის რამდენიმე სამეცნიერო ნაშრომის თანაავტორი. 

## ლიტერატურა
*ქართული ბიოგრაფიული ცნობარი, თბ., 2006, გვ. 135

## რესურსები ინტერნეტში
კატეგორია:დაბადებული 1975
კატეგორია:დაბადებული 30 ოქტომბერი
კატეგორია:ქართველი ეკონომისტები
ლიანა გოგოლაძე

**ლიანა გოგოლაძე** (დ. 3 თებერვალი, 1933 — გ. 27 მაისი, 1993) — ქართველი მეცნიერი, მუსიკოსი, პედაგოგი და ხელოვნებათმცოდნე. 

დაიბადა ქალაქ ბათუმში. 1953 წელს დაამთავრა ბათუმის მუსიკალური სასწავლებელი, ხოლო 1958 წელს ვანო სარაჯიშვილის სახელობის თბილისის სახელმწიფო კონსერვატორია. ასწავლიდა თეორიულ საგნებს თბილისის I მუსიკალურ სასწავლებელში. 1959–1993 წლებში იყო ვ. სარაჯიშვილის სახელობის თბილისის სახელმწიფო კონსერვატორიის პედაგოგი. 

## ლიტერატურა
*ქართული მუსიკის ენციკლოპედიური ლექსიკონი, თბ., 2015, გვ. 116

## რესურსები ინტერნეტში
კატეგორია:დაბადებული 1933
კატეგორია:დაბადებული 3 თებერვალი
კატეგორია:გარდაცვლილი 1993
კატეგორია:გარდაცვლილი 27 მაისი
კატეგორია:ქართველი მუსიკოსები
კატეგორია:ქართველი პედაგოგები
კატეგორია:ქართველი ხელოვნებათმცოდნეები
აზერბაიჯანის სამოქალაქო ავიაციის მუშაკთა დღე

**აზერბაიჯანის სამოქალაქო ავიაციის მუშაკთა დღე** აღინიშნება ყოველწლიურად 2 ივნისს. დაწესდა აზერბაიჯანის რესპუბლიკის პრეზიდენტის ილჰამ ალიევის 2006 წლის 18 მაისის ბრძანებულებით.

სწორედ ამ დღეს, 1938 წლის 2 ივნისს, აზერბაიჯანში შეიქმნა პირველი საავიაციო ჯგუფი, რამაც განაპირობა რესპუბლიკის სამოქალაქო ავიაციის განვითარება.

## რესურსები ინტერნეტში 
* УКАЗ ПРЕЗИДЕНТА АЗЕРБАЙДЖАНСКОЙ РЕСПУБЛИКИ 
კატეგორია:აზერბაიჯანის დღესასწაულები
მარინა აროშიძე

**მარინა აროშიძე** (დ. 7 აგვისტო, 1958) — ქართველი მეცნიერი, პედაგოგი და ფილოლოგი. 

დაიბადა ქალაქ ბათუმში. მისი განათლების მიმართულებებია: ჰუმანიტარული მეცნიერებები, ფილოლოგია და რუსული ფილოლოგია. იყო ბათუმის №17 საშუალო სკოლაში 1979-1980 წლებში, ხოლო ბათუმის №4 საშუალო სკოლაში 1980-1993 წლებში რუსული ენისა და ლიტერატურის მასწავლებელი. 1993-1997 წლებში ბათუმის შოთა რუსთაველის სახელობის სახელმწიფო უნივერსიტეტის რუსული ენის კათედრის მასწავლებელი. ამავე უნივერსიტეტის რუსული ენის კათედრის დოცენტი და კათედრის გამგის მოადგილე 1997-2004 წლებში. 2004-2006 წლებში რუსული ენის კათედრის პროფესორი. ლიცეუმის „ევრო–2000“-ის დირექტორი 2004-2006 წლებში. მარინა აროშიძე იყო შოთა რუსთაველის სახელმწიფო უნივერსიტეტის სლავისტიკის დეპარტამენტის სრული პროფესორი 2006-2009 წლებში.  იგი ხელმძღვანელობდა ამავე უნივერსიტეტის სლავისტიკის დეპარტამენტს 2008-2013 წლებში და 2008-2014 წლებში იყო შოთა რუსთაველის სახელმწიფო უნივერსიტეტის წარმომადგენლობითი საბჭოს წევრი. იგი იყო სლავისტიკის დეპარტამენტის ხელმძღვანელი 2014-2016 წლებში და 2020 წლიდან არის საქართველოს მეცნიერებათა ეროვნული აკადემიის აჭარის რეგიონალური განყოფილების სწავლული მდივანი. მარინა აროშიძე არის სამეცნიერო ნაშრომების ავტორი.

## ლიტერატურა
*საქართველოს მეცნიერებათა დოქტორები, 1992-2006 შემდგ. და რედ, ირინა ჯაფარიძე, თბ., 2012, გვ. 450, ბათუმის შოთა რუსთაველის სახელმწიფო უნივერსიტეტი: bsu.edu.ge

## რესურსები ინტერნეტში
კატეგორია:დაბადებული 1958
კატეგორია:დაბადებული 7 აგვისტო
კატეგორია:ქართველი პედაგოგები
კატეგორია:ქართველი ფილოლოგები
ნუცა კობახიძე

**ნუცა კობახიძე** (დ. 29 იანვარი, 1981) — ქართველი მკვლევარი, პედაგოგი და სოციოლოგი. 
დაიბადა ქალაქ თბილისში. 
დაამთავრა თბილისის სახელმწიფო უნივერსიტეტის ფილოსოფია-სოციოლოგიის ფაკულტეტის ბაკალავრიატი და მაგისტრატურა, ასევე, კოლუმბიის უნივერსიტეტის საერთაშორისო განათლების პოლიტიკის მაგისტრატურა და ჰონკონგის უნივერსიტეტის განათლების ფაკულტეტის დოქტორანტურა. მუშაობდა საჯარო სკოლაში მასწავლებლად, განათლების სამინისტროს მასწავლებელთა პროფესიული განვითარების ცენტრსა და შეფასებისა და გამოცდების ეროვნულ ცენტრში. მას ეკუთვნის არაერთი საერთაშორისო პუბლიკაცია. ნუცა კობახიძე არის ჰონკონგის უნივერსიტეტის განათლების ფაკულტეტის ასისტენტ-პროფესორი და განათლების პოლიტიკის მკვლევარი. 

## ლიტერატურა
*თავისუფლების დღიურები, 2017, მე-12 წიგნი, რადიო „თავისუფლების“ პროექტის ავტორი დავით კაკაბაძე, თბ., 2018, გვ. 206

## რესურსები ინტერნეტში
კატეგორია:დაბადებული 1981
კატეგორია:დაბადებული 29 იანვარი
კატეგორია:ქართველი მკვლევრები
კატეგორია:ქართველო პედაგოგები
კატეგორია:ქართველო სოციოლოგები
რონა ბუბუტეიშვილი

**რონა ბუბუტეიშვილი** (დ. 3 ოქტომბერი, 1966) — ქართველი იურისტი და პოეტი. 

დაიბადა ქალაქ ფოთში. დაამთავრა ქუთაისის ტექნიკური უნივერსიტეტი და სოხუმის ი. ვეკუას სახელობის ინსტიტუტი სამართალმცოდნეობის სპეციალობით. რონა ბუბუტეიშვილი მუშაობდა ქ. ფოთის მერის მრჩევლად მოსახლეობასთან ურთიერთობის საკითხებში, შემდგომ მერიის იურისტად, სოხუმის ი. ვეკუას სახელობის ინსტიტუტის პრორექტორად, ასევე, საქართველოს კონტროლის პალატის ქ. ფოთის ბიუროს აპარატის უფროსად და საქართველოს ადვოკატთა ასოციაციის ადვოკატია საერთო სპეციალიზაციით. იგი არის სამი პოეტური კრებულის ავტორი: „დარდიანი ფოთოლცვენა“, „რატომ მოვედი“, „მესამე ნაპირი“.

## ლიტერატურა
*ქართველი პოეტები, ენციკლოპედია შეადგინა ალექსანდრე ელერდაშვილმა, თბ., 2021, გვ. 70

## რესურსები ინტერნეტში
კატეგორია:დაბადებული 3 ოქტომბერი
კატეგორია:დაბადებული 1966
კატეგორია:ქართველი იურისტები
კატეგორია:ქართველი პოეტები
გოჩა მაცაბერიძე

**გოჩა მაცაბერიძე** (დ. 5 ივნისი, 1955) — ქართველი ინჟინერი. 

დაიბადა სოფელ ასურეთში, თეთრიწყაროს რაიონში. 1982 წელს დაამთავრა მოსკოვის კავშირგაბმულობის ელექტრონული ინსტიტუტის ავტომატური ელექტროკავშირის ფაკულტეტი. 1988-1991 წლებში იყო კავშირგაბმულობის მინისტრის მოადგილე, 1991-1992 წლებში კი შპს ბანკ „რესპუბლიკის“ გენერალური დირექტორი. სს ბანკ „რესპუბლიკის“ სამეთვალყურეო საბჭოს თავმჯდომარე 1991-2004 წლებში. გოჩა მაცაბერიძე 2004 წლიდან არის სს ბანკ „რესპუბლიკის“ სამეთვალყურეო საბჭოს თავმჯდომარის მოადგილე.

## ლიტერატურა
*ვინ ვინ არის საქართველოში, ქართული ბიოგრაფიული ცნობარი, თბ., 2006 გვ. 317

## რესურსები ინტერნეტში
კატეგორია:დაბადებული 1955
კატეგორია:დაბადებული 5 ივნისი
კატეგორია:ქართველი ინჟინრები
მარგალიტა არაბიძე

**მარგალიტა არაბიძე** (დ. 22 მარტი, 1980) — ქართველი ინჟინერი და მეცნიერი. 

დაიბადა ქალაქ ზესტაფონში. 1999 წელს დაამთავრა საქართველოს ტექნიკური უნივერსიტეტის ენერგეტიკის ფაკულტეტი ინჟინერ-ენერგეტიკოსის სპეციალობით, ხოლო 2002 წელს მაგისტრატურა სპეციალობით საინჟინრო მენეჯმენტი. მუშაობდა საქართველოს ტექნიკური უნივერსიტეტის ენერგეტიკის ფაკულტეტზე ლაბორანტად და ასისტენტ-პროფესორად 2000-2008 წლებში. 2004-2009 წლებში საქართველოს ენერგეტიკის სამინისტროს საერთაშორისო ურთიერთობისა და ტრანზიტული გადაზიდების პოლიტიკის დეპარტამენტის მთავარ წამყვან სპეციალისტად. 2011-2012 წლებში ენერგეტიკისა და ბუნებრივი რესურსების დეპარტამენტი-ენერგორესურსების სამმართველოს მთავარ სპეციალისტად. მარგალიტა არაბიძე 2013 წლის მაისიდან არის საქართველოს ენერგეტიკის სამინისტროს ენერგოეფექტურობისა და ალტერნატიული ენერგიების სამმართველოს უფროსი და საინჟინრო მეცნიერებათა დოქტორი. 

## ლიტერატურა
*საქართველოს ენერგეტიკოსები, თბ., 2016, გვ. 17-18 

## რესურსები ინტერნეტში
კატეგორია:დაბადებული 22 მარტი
კატეგორია:დაბადებული 1980
კატეგორია:ქართველი ინჟინრები
გვანცა ღვინჯილია

**გვანცა ღვინჯილია** (დ. 19 ივნისი, 1972) — ქართველი მუსიკოსი, პედაგოგი და ხელოვნებათმცოდნე. 

დაიბადა ქალაქ თბილისში. 1996 წელს დაამთავრა ვანო სარაჯიშვილის სახელობის თბილისის სახელმწიფო კონსერვატორია. 1994–2000 წლებში იყო საქართველოს ტელერადიოს I არხის გადაცემების ავტორი და სცენარისტი. 1998–2005 წლებში კი თბილისის თეატრალურ ინსტიტუტში მიწვეული პედაგოგი. 1999–2005 წლებში ვანო სარაჯიშვილის სახელობის თბილისის სახელმწიფო კონსერვატორიაში საერთაშორისო განყოფილების კოორდინატორი, 1999 წლიდან პედაგოგი, 2004 წლიდან ასოცირებული პროფესორი, 2005 წლიდან კი აკადემიის დოქტორი.

გვანცა ღვინჯილია 2015 წლიდან არის ზ. ფალიაშვილის სახელობის თბილისის ოპერისა და ბალეტის თეატრის საზოგადოებასთან ურთიერთობის დეპარტამენტის ლიტერატურული ნაწილის უფროსი, მუსიკისმცოდნე და ხელოვნებათმცოდნეობის კანდიდატი.

## ლიტერატურა
*ქართული მუსიკის ენციკლოპედიური ლექსიკონი,  თბ., 2015, გვ. 499

## რესურსები ინტერნეტში
კატეგორია:დაბადებული 1972
კატეგორია:დაბადებული 19 ივნისი
კატეგორია:ქართველი მუსიკოსები
კატეგორია:ქართველი პედაგოგები
კატეგორია:ქართველი ხელოვნებათმცოდნეები
ხალხთა კარიბჭე

300px|მინი
**ხალხთა კარიბჭე**, ასევე ცნობილი, როგორც **ქსერქსეს კარიბჭე** — არქიტექტურული ძეგლი პერსეპოლისის ტერიტორიაზე, ირანი. ხალხთა კარიბჭის აგების ბრძანება გასცა დარიოს I-ის (ძვ. წ. 522-486 წწ.) ვაჟმა ქსერქსე I-მა (ძვ. წ. 486-465 წწ.), რომლის შესახებაც ირკვევა XPa-ს სახელით ცნობილი წარწერის მიხედვით.

ნაგებობა შედგებოდა ერთი დიდი ოთახისგან, რომლის სახურავი ეყრდნობოდა ზარის ფორმის საყრდენების მქონე ქვის ოთხ სვეტს. გარე კედლები, ფართო ბლოკით იყო მორთული, ხშირი ნიშებით. სამივე კედლიდან თითოეულს, აღმოსავლეთით, დასავლეთით და სამხრეთით, ქვის ძალიან დიდი კარი ჰქონდა. დასავლეთის კართან აღმართული იყო წყვილი მასიური ხარის გამოსახულება. სამხრეთით მდებარე კარი ყველაზე დიდია და იხსნება აპადანის მხარეს. ყველა კარის შიდა კუთხეებზე აღმოჩენილი მბრუნავი მოწყობილობები მიუთითებს იმაზე, რომ მათ უნდა ჰქონოდათ ორფრთიანი კარები, რომლებიც შესაძლოა ხისგან ყოფილიყო დამზადებული და დაფარული იყო ორნამენტირებული ლითონის ფურცლებით.

## რესურსები ინტერნეტში
* Gate of Xerxes 
* The Gate of All Nations at Wikimapia
* The Grand Stairway and the Gate of All Nations 
* Shiraz Persepolis 
* Persepolis: Gate of All Nations 

## სქოლიო
კატეგორია:ირანის არქიტექტურა
ანა კარენინა (1967 წლის ფილმი)

„ანა კარენინა“ — 1967 წელს რეჟისორ ალექსანდრე ზარხის მიერ კინოსტუდია „მოსფილმში“ გადაღებული ფილმი, რომელიც ეფუძნება ლევ ტოლსტოის ამავე დასახელების რომანს.

## როლებში
* ტატიანა სამოილოვა — ანა კარენინა 
* ვასილი ლანოვოი — გრაფი ალექსეი ვრონსკი 
* ნიკოლოზ გრიცენკო — ალექსეი კარენინი 
* იური იაკოვლევი — სტეპან ობლონსკი, ანას ძმა 
* ბორის გოლდაევი — კონსტანტინე ლიოვინი 
* ია სავინა — დარია (დოლი) შჩერბაცკაია 
* ანასტასია ვერტინსკაია — ეკატერინა (კიტი) შჩერბაცკაია 
* მაია პლისეცკაია — ბეტსი ტვერსკაია 
* სოფია პილიავსკაია — გრაფინია ვრონსკაია, ვრონსკის დედა 
* ლიდია სუხარევსკაია — გრაფინია ლიდია 
* ანდრეი ტუტიშკინი — ადვოკატი 

## რესურსები ინტერნეტში
* 
* Онлайн-кинотеатр „Мосфильма“

კატეგორია:1967 წლის ფილმები
კატეგორია:რუსულენოვანი ფილმები
კატეგორია:მოსფილმის ფილმები
კატეგორია:სსრკ-ის ფილმები
კატეგორია:რუსულ რომანებზე დაფუძნებული ფილმები
კატეგორია:ფილმები ანბანის მიხედვით
გრიგოლ ჭაჭია

**გრიგოლ ჭაჭია** (დ. 9 ნოემბერი, 1949, თბილისი) — ქართველი
ქირურგი.

## ბიოგრაფია
1974 წელს დაამთავრა სტავროპოლის სახელმწიფო სამედიცინო ინსტიტუტის სამკურნალო ფაკულტეტი. 1974-1975 წლებში იყო გროზნოს ქალაქის IV საავადმყოფოს ქირურგი-ორდინატორი. 1975-1983 წლებში თბილისის რესპუბლიკური ცენტრალური საავადმყოფოს ნეიროქირურგიული განყოფილების ორდინატორი. 1983 წლიდან თბილისისსახელმწიფო სამედიცინო ინსტიტუტის ნეიროქირურგიის კურსის ასისტენტი და დოცენტი. თბილისის სახელმწიფო სამედიცინო ინსტიტუტის პედიატრიული კლინიკის ნეიროქირურგიული განყოფილების გამგე. ავტორია 45 სამეცნიერო ნაშრომის. ჰეიროქირურგი, მედიცინის მეცნიერებათა კანდიდატი.
საკანდიდატო დისერტაციის თემა — „თავის ტვინის,მოცულობა-წნევის ურთიერთდამოკიდებულებების გამოკვლევის შედეგები ქალაშიდა ტრავმული დაზიანების და ინტრაცერებრული სიმსივნის მქონე ავადმყოფებში“ დაიცვა 1982 წელს კიევში.

## ლიტერატურა
* ვინ ვინაა თანამედროვე ქართულ სამედიცინო მეცნიერებაში, თანამედროვე ქართველ მედიკოსთა ბიოგრაფიული ენციკლოპედია, თბ., 2000, გვ. 349

## რესურსები ინტერნეტში
კატეგორია:დაბადებული 9 ნოემბერი
კატეგორია:დაბადებული 1949
კატეგორია:ქართველი ქირურგები
13 მიზეზი რატომ

**13 მიზეზი რატომ** () — ამერიკული თინეიჯერული დრამატული ტელესერიალი. იგი Netflix-ისთვის შექმნა ბრაიან იორკმა და დაფუძნებულია ჯეი აშერის 2007 წლის ამავე სახელწოდების რომანზე. სერიალის მთავარი პერსონაჟია საშუალო სკოლის მოსწავლე კლეი ჯენსენი (დილან მინეტი) და მოქმედება ვითარდება სკოლის მოსწავლის ჰანა ბეიკერის (კატერინა ლენგფორდი) თვითმკვლელობის შემდეგ. ის სიკვდილამდე ტოვებს ჩანაწერებით სავსე ყუთს, სადაც საუბრობს მიზეზებზე, რის გამოც აირჩია თვითმკვლელობა და ადამიანებზე, რომელთაც მის გარდაცვალებაში ბრალი მიუძღვით. 

## რესურსები ინტერნეტში
*
*
*

## სქოლიო
კატეგორია:2010-იანი წლების ამერიკული მისტიკური ტელესერიალები
კატეგორია:თვითმკვლელობა ტელევიზიაში
კატეგორია:ტელესერიალები ანბანის მიხედვით
ზანგური

საკუთარი სახელი **ზანგური** შეიძლება აღნიშნავდეს ერთ-ერთ შემდეგ პიროვნებათაგანს:

* ბესო ზანგური — მსახიობი
* გიორგი ზანგური — პოეტი, მსახიობი

კატეგორია:ქართული გვარები